Source: http://sport.bacaul.ro/2014/04/16/handbal-juniori-ii-csm-bacau-participa-la-un-puternic-turneu-in-germania/
Timestamp: 2020-05-30 11:42:29+00:00

Document:
Handbal, juniori II / CSM Bacău participă la un puternic turneu în Germania – Sport Bacau
Handbal, juniori II / CSM Bacău participă la un puternic turneu în Germania
Federația Română de Handbal a anunțat că municipiul Bacău va organiza turneul final al campionatului de handbal rezervat juniorilor II, în perioada 21-25 mai. Una din echipele care vor lupta pentru medalii e CSM Bacău 2010, pregătirile acesteia incluzând un puternic turneu în Germania. Astfel, echipa pregătită de Gabriel Armanu și Ionel Gîrlescu participă, în perioada 19-21 aprilie, la ”Internationales Biberacher Osterturnier”, în traducere ”Turneul Internațional de Paște de la Biberacher”.
În faza grupelor, CSM Bacău va evolua împotriva a trei echipe germane – TSB Horkheim, FA Göppingen (sâmbătă) și MTG Wangen (duminică). Competiția este inedită prin faptul că partidele vor avea reprize-blitz de câte 15 minute, iar jucătorii nu vor avea permisiunea să utilizeze clister. Formația băcăuană e alcătuită exclusiv din handbaliști născuți în 1998, adică aflați în primul an al categoriei juniori II. ”Mergem la o sărbătoare a handbalului, unde dorim să facem o figură frumoasă. Sper să ne adaptăm cât mai rapid sistemului de joc și manierei de arbitraj, pentru a face o propagandă cât mai bună handbalului românesc”, ne-a declarat Gabriel Armanu.
Autor Costin AlexandrescuPublicat pe 16/04/2014 Categorii HANDBAL, Handbal junioriEtichete csm bacau 2010, gabriel armanu, handbal bacau, Internationales Biberacher Osterturnier
Un comentariu la „Handbal, juniori II / CSM Bacău participă la un puternic turneu în Germania”
16/04/2014 la 7:38 pm
succes echipei si a celor ce o inconjoara
Precedent Articolul anterior: Handbal masculin / Dublă confruntare Știința – Vaslui
Următor Articolul următor: Fotbal, Liga a II-a / Liviu Goian: ”Vrem licența pentru Liga I !”

References: CSM 
 CSM 
 CSM 
 CSM 
 csm 
 CSM